стр. 23

ДРЕВНО ЗНАНИЕ

**Наталия Бегачева има приз „Лечител на Русия” за 2012 г., даден й за направените от нея постижения за подобряване здравето на хората. Живее в гр. Нижний Тагил, в Урал. Там има създаден център, но скоро ще бъде отново в България и ще приема хора за индивидуална терапия, както и ще проведе различни семинари. От 13 до 17 февруари тя ще проведе в София семинара „Разкриване на вътрешния потенциал на човека” в център „Вселена”. Най-важното, на което учи присъстващите, е как да управляват своята енергия. Също през февруари предстои семинар по краниосакрална терапия. А от 24 до 28 януари за първи път лечителката ще предаде своите познания по древнославянския висцерален масаж, който възстановява жизнеността на органите ни.  
В началото на работата си преди 40 години Наталия Бегачева се е занимавала с масажи. Сега работи с целия организъм, не само с физиката, но и с фините тела на човека. „Ние сме енергия и в нея има вълнови процес. Това, което представлява нашето физическо тяло, е само следствие от мислите ни, действията ни и програмите, заложени в човека отвън”, сподели специално за в. „Доктор” лечителката.** Ето какво **още разказа тя за древните лечителски методики, които владее и прилага.**

**Наталия Бегачева:**

**Възстановявам органите чрез стар славянски масаж**

Висцералната терапия премахва кисти, лекува сърцето, черен дроб, бъбреци, казва руската Ванга

**-Г-жо Бегачева, какво представлява висцералната терапия, която владеете?**

- Това е ръчна хиропрактика, методиката е на проф. Огулов. Той е успял да събере, подреди и пресъздаде тази древнославянска методика, която се извършва чрез работа върху корема. Това е безмедикаментозно лечение и възстановяване на вътрешните органи на човека. По-рано тази методика е била практикувана в екстремни ситуации. Преди войниците са ги учили да възстановяват сами себе си и здравето си чрез този масаж. Учили са ги премахват състоянието на страх. Методиката е помагала на войниците да възстановяват всички свои органи.

**- Какво можем да коригираме с висцералната терапия?**

- Венозен и лимфен застой, спазми, разместването на органите, смъкването им един спрямо друг. Това се явява най-честата причина за възникване на заболявания. Методиката за външно въздействие на вътрешните органи дава възможност ефективно да се отстранява тази патология. В процеса на лечение специалистът прави натискане на болния орган с ръце, под необходимия ъгъл, по определени правила и закони. В резултат на това се възстановяват и нормализират функциите на органите и се подобрява цялостното здраве на човека, на продължителността на живота, на работоспособността му, както и красотата на тялото за сметка на нормализиране на килограмите. Подобрява се и психо-емоционалното състояние.

От незапомнени времена масажът на вътрешните органи се използва в народната медицина на Русия като средство за бърза помощ,

**да оживее човекът**

в екстремни ситуации, при заболявания, при тежък физически труд, при травми и по време на война.

* **Само в Русия ли е познат този вид масаж?**

-Не само в Русия. Проф. Огулов го канят и зад граница да преподава висцерален масаж. В Москва има негова клиника, тя се нарича „Център Предтеча“ и тази методика е много популярна там. Аз съм чувала, че в България също работят висцерална терапия, но тя не е толкова популярна.

Проф. Александър Огулов е президент на Професионалната асоциация на висцералните терапевти и има много последователи на тази стара медицинска култура в Русия, в САЩ, Австрия, Унгария, Полша, Чехословакия, Сърбия, Германия, Австралия, Швеция. Проф. Огулов е майстор на спорта по борба, самбо и джудо, инструктор е по ръкопашен бой, организатор е на 12 международни конференции по новите технологии на висцералната терапия.

Има много здравословни проблеми при хората, с които новата медицина не може да се справи. Затова все повече хора се обръщат към лечители и нетрадиционните методи на терапия. Тези методи всъщност са традиционни за народите, събрали са мъдростта и знанието от векове по възстановяване на организма.

* **Как всъщност се прави масажът?**

-Както споменах, висцералният масаж се прави от терапевта чрез

**натиск с ръце на корема**

и вътрешните органи на човека. Работи се в определена последователност на органите, с различна сила на натиска и съответен ъгъл. Чрез тази терапия може да се нормализира функцията на сърцето, на белите дробове, на бъбреците, на дебелото и тънките черва, на черния дроб и жлъчката, на цялата пикочно-полова система, на урологичната и гинекологичната системи също. Възможно е да се премахнат доброкачествени образувания – кисти, миома, коригира се ниско и високо кръвно налягане. Може медиците да не са съгласни с това, но практиката ни го е доказала.

Когато висцералната терапия се прави заедно с краниосакрална терапия, която аз също владея и ползвам в лечението на хората с отлични резултати, организмът се възстановява много добре. Навярно сте чували за енергийни блокажи, които съществуват по тялото ни. Те възникват от нашето психо-емоционално състояние. Ако се намираме в състояние на стрес и преживяваме обида, гняв, депресия, агресия, нашите органи реагират силно. Така възникват енергийни блокажи на органите ни. Това на първо място е нарушение на кръвообращението. Когато започна да въздействам на тези органи през корема, нормализирам тяхното кръвообращение и премахвам енергийните блокажи. Така органите започват да се възстановяват. Медиците предписват лекарства, но те не са ефективни, защото кръвообращението е нарушено и този препарат не достига до органа, за който се пие.

Най-хубавото е, че всеки сам може да си прави висцерална терапия, стига да е обучен за това. Всеки наш орган има своя вибрация. Именно висцералната и краниосакралната терапия възстановяват ритъма на органите. Често се случва така, че

**ако един орган е болен**

и този до него също започва да боледува, защото пулсацията на болния орган нарушава ритъма на здравия. Висцералната терапия работи върху първопричината за възникването на заболяване, но след това премахва и последствията от него. Много често състоянието на нашето тяло зависи от емоциите и мислите ни.

**-Разкажете и за краниосакралната терапия, която прилагате?**

- Това е удивителна методика. Работи се основно по главата, лицето и шията, където се намират точките, отговарящи за всеки от органите в тялото ни. Когато правим тази процедура, изравняваме ритъма между кръста и черепа. Те имат противоположни движения един спрямо друг и са като люлка. Има такова понятие краниален ритъм на мозъка, който се е появил от сливането на мъжките и женските клетки. При раждането на новата клетка, тя има своя пулсация. Тази божествена пулсация се нарича краниален ритъм.

Краниосакралната терапия възстановява еластичността на движението, нормализира обменните процеси на съединителната тъкан. Краниосакралната терапия работи с много сериозни здравословни проблеми – това е един от методите на остеопатията. През миналата година работих в България и имам положителни резултати по отношение въздействие върху панкреаса, възсатонявах психо-соматичното състояние на хората, правих корекция на гръбначния стълб, корекция на главата, премахване на кисти на яйчниците. Много различни хора се обръщат към мен, винаги се старая да им помогна според моите сили и възможности. Аз много обичам това, с което се занимавам, приемам го като моя мисия.

* **Затова ли правите и различните семинари?**

-Искам да споделя с вас моите знания и натрупан опит. Затова скоро предстоят обучения по висцерална и краниосакрална терапия. Аз имам съответната квалификация и завършено обучение по тези два вида терапия. От 24-ти януари ще започне обучението в София по висцерална терапия, в продължение на 5 дни. А през февруари ще проведа и курс по краниосакрална терапия. Също така ще имаме семинар по разкриване на вътрешния потенциал на човека, на който се учим да управляваме своята енергия. Аз работя също така по патентованата методика на Марат Курбанов за възстановяване на увредени органи и уча своите ученици да въздействат на вътрешните органи енергийно, да премахват инфекциите и паразитозите в тялото си и да коригират психо-емоционалното състояние.

Маргарита Благоева